wickkiey/tamil-wikipedia-chunked huggingface dataset:
# துரைசாமி நெப்போலியன்

**நெப்போலியன்** என அழைக்கப்படும் **குமரேசன் துரைசாமி**
(*Kumaresan Duraisamy* or *Napoleon*), (பிறப்பு: டிசம்பர் 2, 1963) தென்னிந்தியத் திரைப்பட நடிகரும், அரசியல்வாதியும் ஆவார். இவர் பெற்றோர் பெயர் துரை சாமி ரெட்டியார் தாயார் பெயர் சரஸ்வதி அம்மாள் . இவர் 7 பிள்ளைகள் .இவர் 2009 ஆம் ஆண்டு 15 வது மக்களவைத் தேர்தலில் பெரம்பலூர் தொகுதியில் திராவிட முன்னேற்றக் கழகம் சார்பில் தேர்ந்தெடுக்கப்பட்டு மன்மோகன் சிங் அமைச்சரவையில் மத்திய சமூகநீதி இணையமைச்சராகப் பொறுப்பு வகித்தார். தமிழ்த் திரையுலகிற்கு புது நெல்லு புது நாத்து என்னும் திரைப்படத்தின் மூலம் அறிமுகமானவர். இவர் மொத்தம் 70 திரைப்படங்களுக்கு மேல் நடித்துள்ளார்.
# துரைசாமி நெப்போலியன்

## நடித்துள்ள திரைப்படங்கள்

| தசாவதாரம் | 2008 |  |
| --- | --- | --- |
| விருமாண்டி | 2004 |  |
| சுயம்வரம் | 1999 |  |
| தாயகம் | 1996 |  |
| கிழக்குச் சீமையிலே | 1992 |  |
| புது நெல்லு புது நாத்து | 1991 | அறிமுகம் |
| சீவலப்பேரி பாண்டி | 1994 | } |
# கல்கி (எழுத்தாளர்)

**கல்கி** (9 செப்டம்பர் 1899 – 5 திசம்பர் 1954) புகழ் பெற்ற தமிழ் எழுத்தாளர் ஆவார். இரா. கிருஷ்ணமூர்த்தி என்ற இயற்பெயர் கொண்ட இவர் 35 சிறுகதைத் தொகுதிகள், புதினங்கள், கட்டுரைகள், பயணக்கட்டுரைகள் மற்றும் வாழ்க்கை வரலாற்று நூல்களை எழுதியுள்ளார். எனினும், மிகச் சிறந்த சமூக மற்றும் வரலாற்றுப் புதினங்களை எழுதியதற்காகப் பரவலாக அறியப்படுகிறார். இவர் எழுதிய பொன்னியின் செல்வன் புதினம் பரவலாகப் புகழ் பெற்றதாகும். தன் படைப்புகள் மூலம் இந்திய தேசிய விடுதலை போராட்டத்திற்கும் பங்களித்திருக்கிறார். தியாகபூமி புதினம் திரைப்படமாகவும் எடுக்கப்பட்டது.
# கல்கி (எழுத்தாளர்)

## வாழ்க்கைக் குறிப்பு

கல்கி 1899-ஆம் ஆண்டு செப்டம்பர் மாதம் 9-ம் தேதி பழைய சென்னை மாகாணத்தில் உள்ள அன்றைய ஒருங்கிணைந்த தஞ்சாவூர் மாவட்டத்தில் இருந்த தற்போதைய மயிலாடுதுறை அருகிலான பட்டமங்களம் எனும் ஊரில் ராமசாமி ஐயங்கார்–தையல்நாயகி இணையாருக்கு ஒரு பிராமணர் குடும்பத்தில் மகனாகப் பிறந்தார். ஆரம்பப்பள்ளிப் படிப்பைத் தனது கிராமத்தில் முடித்த பிறகு அவர் திருச்சியில் உள்ள தேசிய உயர்நிலைப் பள்ளியில் சேர்ந்தார். 1921-இல் மகாத்மா காந்தியடிகள் ஒத்துழையாமை இயக்கத்தைத் துவக்கிய போது, அவரது கருத்துக்களால் ஈர்க்கப்பட்டு கல்கி தனது பள்ளிப்படிப்பைப் பாதியில் துறந்து இந்திய தேசிய காங்கிரசு கட்சியில் சேர்ந்தார். 1922-இல் சுதந்திரப் போராட்டத்தில் பங்கு பெற்றதற்காக ஓராண்டு சிறைத் தண்டனை அனுபவித்தார். 1923-இல் அவர் நவசக்தி என்னும் பத்திரிகையின் துணை ஆசிரியராகப் பணியாற்றினார். அவருடைய முதல் புத்தகம் *ஏட்டிக்குப் போட்டி* 1927-இல் வெளியானது.  
‘கல்கி’யின் படைப்புகள் நாட்டுடைமை ஆகிவிட்டமையால், அவருடைய பல படைப்புகள் இணையத்தில் பல தளங்களில் கிடைக்கின்றன.
# கல்கி (எழுத்தாளர்)

## தமிழிசை வளர்ச்சிக்குப் பங்கு

சமசுகிருதமும் தியாகராஜரின் தெலுங்கு கீர்த்தனைகளும் பிரபலமாக இருந்து வந்த அக்காலகட்டத்தில் தமிழிசைக்காகக் கல்கி சதாசிவம் மற்றும் எம். எஸ். சுப்புலட்சுமியுடன் இணைந்து பாடுபட்டார் கல்கி. தமிழ் இசை குறித்த கல்கியின் சிந்தனைகளைத் "தரம் குறையுமா" எனும் புத்தக வடிவில் வானதி பதிப்பகம் வெளியிட்டுள்ளது.
# கல்கி (எழுத்தாளர்)

## படைப்புகள்

### புதினங்கள்

- *கள்வனின் காதலி* (1937)
- *தியாகபூமி* (1938-1939)
- *மகுடபதி* (1942)
- *அபலையின் கண்ணீர்* (1947)
- *சோலைமலை இளவரசி* (1947)
- *அலை ஓசை* (1948)
- *தேவகியின் கணவன்* (1950)
- *மோகினித்தீவு* (1950)
- *பொய்மான் கரடு* (1951)
- *புன்னைவனத்துப் புலி* (1952)
- *அமரதாரா* (1954)
# கல்கி (எழுத்தாளர்)

## படைப்புகள்

### புதினங்கள்

#### வரலாற்று புதினங்கள்

1. *சிவகாமியின் சபதம்* (1944 – 1946)
1. *பார்த்திபன் கனவு* (1941 - 1943)
1. *பொன்னியின் செல்வன்* (1951 – 1954)
# கல்கி (எழுத்தாளர்)

## படைப்புகள்

### சிறுகதைகள்

1. சுபத்திரையின் சகோதரன்
1. ஒற்றை ரோஜா
1. தீப்பிடித்த குடிசைகள்
1. புது ஓவர்சியர்
1. வஸ்தாது வேணு
1. அமர வாழ்வு
1. சுண்டுவின் சந்நியாசம்
1. திருடன் மகன் திருடன்
1. இமயமலை எங்கள் மலை
1. பொங்குமாங்கடல்
1. மாஸ்டர் மெதுவடை
1. புஷ்பப் பல்லக்கு
1. பிரபல நட்சத்திரம்
1. பித்தளை ஒட்டியாணம்
1. அருணாசலத்தின் அலுவல்
1. பரிசல் துறை
1. ஸுசீலா எம். ஏ.
1. கமலாவின் கல்யாணம்
1. தற்கொலை
1. எஸ். எஸ். மேனகா
1. சாரதையின் தந்திரம்
1. கவர்னர் விஜயம்
1. நம்பர்
1. ஒன்பது குழி நிலம்
1. புன்னைவனத்துப் புலி
1. திருவழுந்தூர் சிவக்கொழுந்து
1. ஜமீன்தார் மகன்
1. மயிலைக் காளை
1. ரங்கதுர்க்கம் ராஜா
1. இடிந்த கோட்டை
1. மயில்விழி மான்
1. நாடகக்காரி
1. "தப்பிலி கப்"
1. கணையாழியின் கனவு
1. கேதாரியின் தாயார்
1. காந்திமதியின் காதலன்
1. சிரஞ்சீவிக் கதை
1. ஸ்ரீகாந்தன் புனர்ஜன்மம்
1. பாழடைந்த பங்களா
1. சந்திரமதி
1. போலீஸ் விருந்து
1. கைதியின் பிரார்த்தனை
1. காரிருளில் ஒரு மின்னல்
1. தந்தையும் மகனும்
1. பவானி, பி. ஏ, பி. எல்
1. கடிதமும் கண்ணீரும்
1. வைர மோதிரம்
1. வீணை பவானி
1. தூக்குத் தண்டனை
1. என் தெய்வம்
1. எஜமான விசுவாசம்
1. இது என்ன சொர்க்கம்
1. கைலாசமய்யர் காபரா
1. லஞ்சம் வாங்காதவன்
1. ஸினிமாக் கதை
1. எங்கள் ஊர் சங்கீதப் போட்டி
1. ரங்கூன் மாப்பிள்ளை
1. தேவகியின் கணவன்
1. பால ஜோசியர்
1. மாடத்தேவன் சுனை
1. காதறாக் கள்ளன்
1. மாலதியின் தந்தை
1. வீடு தேடும் படலம்
1. நீண்ட முகவுரை
1. பாங்கர் விநாயகராவ்
1. தெய்வயானை
1. கோவிந்தனும் வீரப்பனும்
1. சின்னத்தம்பியும் திருடர்களும்
1. விதூஷகன் சின்னுமுதலி
1. அரசூர் பஞ்சாயத்து
1. கவர்னர் வண்டி
1. தண்டனை யாருக்கு?
1. சுயநலம்
1. புலி ராஜா
1. விஷ மந்திரம்
# கல்கி (எழுத்தாளர்)

## விருதுகள்

- சாகித்திய அகாதமி விருது, 1956 - அலை ஓசை
- சங்கீத கலாசிகாமணி விருது, 1953, வழங்கியது: தி இந்தியன் ஃபைன் ஆர்ட்ஸ் சொசைட்டி (ஆளுனர் ஸ்ரீ பிரகாசா தலைமை)
# வெங்கட் சாமிநாதன்

**வெங்கட் சாமிநாதன்** (*Venkat Swaminathan*, 1933 - 21 அக்டோபர் 2015) என்ற பெயரில் எழுதிய சாமிநாதன், ஒரு கலை விமர்சகர். இலக்கியம், இசை, ஒவியம், நாடகம், திரைப்படம், நாட்டார் கலை போன்ற பல்வேறு துறைகளிலும் ஆழ்ந்த ரசனையும், விமர்சிக்கும் திறனும் கொண்டவர். நாட்டாரியல் சார்ந்த ஆய்வுகள் தமிழில் உருவாகவும் நவீன நாடகம் உருவாகவும் முன்னோடியாக இருந்தார். இலக்கியத்துக்கு இசை, திரைப்படம், நாடகம் போன்ற பிற கலைகளுடன் இருக்கவேண்டிய உறவை 1950களிலேயே வலியுறுத்தியவர்.  
இவர் திரைக்கதை எழுதி, ஜான் ஆபிரகாம் இயக்கத்தில் வெளிவந்த அக்ரஹாரத்தில் கழுதை என்ற திரைப்படம், தமிழ் திரையுலக வரலாற்றின் ஒரு மைல்கல்லாகக் கருதப்படுகிறது.. கனடாவில் உள்ள டொரண்டோ தமிழ் இலக்கியத் தோட்டம் வழங்கும் 2003ஆம் ஆண்டிற்கான இயல் விருது சாமிநாதனுக்கு வழங்கப்பட்டது
# வெங்கட் சாமிநாதன்

## புத்தகங்கள்

- *தொடரும் பயணம் - இலக்கிய வெளியில்*
- *நினைவுகளின் சுவட்டில்* - (சுய சரிதம்)
# வெங்கட் சாமிநாதன்

## புத்தகங்கள்

### விமர்சனம்

- *பாலையும் வாழையும்*
- *பான் ஸாய் மனிதன்*
- *இச்சூழலில்* (கலாச்சார விமர்சனம்)
- *கலை வெளிப்பயணங்கள்* (கலை விமர்சனம்)
- *திரை உலகில்* (திரைப்பட விமர்சனம்)
- *என் பார்வையில் சில கவிதைகள்*
- *என் பார்வையில் சில கதைகள், நாவல்கள்*
- *ஓர் எதிர்ப்புக்குரல்* : காலத்தின் அங்கீகாரத்தை எதிர்நோக்கி
# வெங்கட் சாமிநாதன்

## புத்தகங்கள்

### கட்டுரைகள்

- *அன்றைய வறட்சியிலிருந்து இன்றைய முயற்சி வரை* (நாடகக் கட்டுரைகள்)
- *பாவைக்கூத்து*
- *சில இலக்கிய ஆளுமைகள்*
- *இன்றைய நாடக முயற்சிகள்*
- *கலை, அனுபவம், வெளிப்பாடு*
- *விவாதங்கள் சர்ச்சைகள்*
- *கலை உலகில் ஒரு சஞ்சாரம்*
# வெங்கட் சாமிநாதன்

## புத்தகங்கள்

### தொகுப்பு

- *தேர்ந்தெடுத்த ந.பிச்சமூர்த்தி கதைகள்* (தொகுப்பாசிரியர் : வெங்கட் சாமிநாதன்)
- *பிச்சமூர்த்தி நினைவாக* (பிச்சமூர்த்தி நினைவஞ்சலிக் கட்டுரைத் தொகுப்பு , தொகுப்பாசிரியர் : வெங்கட் சாமிநாதன்)
# வெங்கட் சாமிநாதன்

## புத்தகங்கள்

### மொழிமாற்றம்

- *A Movement for Literature* (தமிழில் எழுதியவர் : க.நா.சுப்பிரமணியம்)
- *Mother has committed a murder* (தமிழில் எழுதியவர் : அம்பை)
- *தமஸ்* (இருட்டு) (இந்தி நாவல் . எழுதியவர்: பீஷ்ம ஸாஹ்னி )
- *ஆச்சரியம் என்னும் கிரகம்* (குழந்தைகள் கதைகள், சுற்று சூழல் பற்றியவை, ஜப்பானிய மூலம்)
# வெங்கட் சாமிநாதன்

## புத்தகங்கள்

### நேர்காணல்

- *உரையாடல்கள்* (நேர்காணல்கள் தொகுப்பு)
# வெங்கட் சாமிநாதன்

## புத்தகங்கள்

### திரைப்பிரதிகள்

- *அக்ரஹாரத்தில் கழுதை*
- *ஏழாவது முத்திரை* (இங்கமார் பெர்க்மன் இயக்கிய Seventh Seal என்ற திரைப்படம் பற்றிய நூல்)
# வெங்கட் சாமிநாதன்

## பிற எழுத்தாளர்களின் கருத்துக்கள்

- *என் மற்ற நண்பர்களுக்கு எரிச்சலூட்டும் அளவுக்கு, நான் வெங்கட் சாமிநாதனின் அபிப்ராயங்களை மதிக்கிறேன்*. - க.நா.சு
- *சாமிநாதனது பேனா வரிகள் "புலிக்கு தன் காடு பிற காடு வித்தியாசம் கிடையாது" என்றபடி சகலத்தையும் பதம் பார்க்கும்* - சி. சு. செல்லப்பா
- *தமிழ் கலைத் துறைகள் மீது வெ.சா கொண்டிருக்கும் ஆவேச ஈடுபாடு, வெகு அபூர்வமானது. தமிழ் இனத்தோடு தன்னைப் பிணைத்துக் கொண்டிருக்கும் தன்மையில் இவரை பாரதியுடன் மட்டுமே ஒப்பிட முடியும். பாரதியோ ஒரு உணர்ச்சிக் கவிஞன். தேசியக் கவிஞன்; புரட்சிவாதி. அவனது இயற்கையான முகங்கள் அனைத்தும் நம்மவர்கள் இயற்கையாகவே புரிந்துகொள்ளாமல் போற்ற வசதியானவை. வெ.சாவின் உலகமோ, புரிந்து கொள்ளும் ஆற்றலை தீவிரமாகக் கேட்டு நிற்கிறது. சுய அபிமான உணர்வுகளை நீக்கி சத்தியத்தைப் பார்க்க முடிந்தவர்களை எதிர்நோக்கிக் காத்திருக்கிறது. ஆகவே அங்கீகாரத்திற்கு, காலத்தை இவர் எதிர்பார்த்து நிற்பது சரிதான்* - சுந்தர ராமசாமி
- *எந்த மேல் நாட்டு விமரிசன பாணியையும் கைக் கொள்ளாமல் தன் சுவைக்கு உட்பட்டதை, படைப்பின் கலாச்சாரப் பின்ணணியோடு பார்க்கும் தனி ரகம், இவரது விமரிசனம்* - கோமல் சுவாமிநாதன்
# பொன்னியின் செல்வன்

**பொன்னியின் செல்வன்**, கல்கி எழுதிய புகழ் பெற்ற வரலாற்றில் உள்ள பல உண்மை கதாபாத்திரங்களையும் சில கற்பனை கதாபாத்திரங்களையும் வைத்து கற்பனையாக உருவாக்கிய தமிழ் புதினமாகும். 1950 – 1955-ஆம் ஆண்டு வரை கல்கி வார இதழில் தொடர்கதையாக வெளியிடப்பட்டது. இப்புதினத்துக்குக் கிடைத்த மக்கள் ஆதரவு காரணமாகத் தொடர்ந்தும் பல்வேறு காலகட்டங்களில் இதே புதினத்தைக் கல்கி இதழ் தொடராக வெளியிட்டது. தவிர தனி நூலாகவும் வெளியிடப்பட்டுப் பல பதிப்புகளைக் கண்டுள்ளது. கி.பி. 1000-ஆம் ஆண்டு வாக்கில் இருந்த சோழப் பேரரசை அடிப்படையாகக் கொண்டு இந்த வரலாற்றுப் புதினம் எழுதப்பட்டிருக்கிறது. பொன்னியின் செல்வன், பல்வேறு நாடகக் குழுக்களால் நாடகமாகவும் அரங்கேற்றப்பட்டுள்ளது.  
இப்புதினம் புது வெள்ளம், சுழல்காற்று, கொலைவாள், மணிமகுடம், தியாக சிகரம் என 5 பாகங்களாகப் பிரிக்கப்பட்டுள்ளது. மொத்தமாக 293க்கு மேற்பட்ட அத்தியாயங்களைக் கொண்டது.
# பொன்னியின் செல்வன்

## கதாபாத்திரங்கள்

1. வாணர்குலத்து வல்லவரையன் வந்தியத்தேவன்
1. பொன்னியின் செல்வன் என்கிற அருண்மொழி வர்மன்
1. ஆழ்வார்க்கடியான் நம்பி என்கிற திருமலையப்பன்
1. குந்தவை பிராட்டியார் (சுந்தரசோழரின் மகள்)
1. பெரிய பழுவேட்டரையர்
1. நந்தினி
1. சின்னபழுவேட்டரையர்
1. ஆதித்த கரிகாலர்
1. வானமா தேவி
1. சுந்தர சோழர்
1. செம்பியன் மாதேவி
1. கண்டராதித்தர்
1. கடம்பூர் சம்புவரையர்
1. சேந்தன் அமுதன்
1. பூங்குழலி
1. வீர பாண்டியன்
1. குடந்தை சோதிடர்
1. வானதி
1. மந்திரவாதி இரவிதாசன் (பாண்டியனுடைய ஆபத்துதவிகளின் தலைவன்)
1. கந்தமாறன் (சம்புவரையர் மகன்)
1. கொடும்பாளூர் வேளார்
1. மணிமேகலை (சம்புவரையர் மகள்)
1. அநிருத்த பிரம்மராயர்
1. மதுராந்தக சோழர்
1. தியாக விடங்கர்**:** பூங்குழலியின் தந்தை மற்றும் கோடிக்கரையிலுள்ள கலங்கரை விளக்கத்தின் காவலர். மந்தாகினி தேவி மற்றும் வாணி அம்மாளின் தமையனும் ஆவார்.
# பொன்னியின் செல்வன்

## கதையின் வரலாற்றுப் பின்னணி

பொன்னியின் செல்வன் புதினம் கற்பனையோடு கலந்து எழுதப்பட்ட வரலாற்றுப் புதினம்; என்றாலும் பொன்னியின் செல்வன் நிகழும் காலகட்டத்தில் வாழ்ந்த நிகழ்கால வரலாற்றுக் கதாப்பாத்திரங்களைச் சுற்றிச் சுழல்வதாக அமைந்தது. அதுமட்டுமல்லாமல், பொன்னியின் செல்வன் கதையில் பல விதமான கதை மாந்தர்கள் இருந்தனர்.  
விசயாலய சோழன் (கி.பி 847 – 871) பல்லவர்களும் பாண்டியர்களும் பலமாக இருந்த காலத்தில் அவர்களை வென்று சோழர்களின் பொற்கால ஆட்சியைத் தோற்றுவித்த பெருமைக்குரியவர். அவருடைய மகன் ஆதித்த சோழனும் பல்லவர்களையும் கொங்கு நாட்டையும் வென்று விசயாலய சோழன் தோற்றுவித்த சோழர் பேரரசை விரிவாக்கினார். அவருக்குப் பிறகு ஆட்சிக்கு வந்த ஆதித்த சோழனின் மகன் முதலாம் பராந்தக சோழன்(கி.பி 907 – 955) ஈழத்திலும் பாண்டிய நாட்டிலும் பெற்ற வெற்றிகளே, பிற்காலச் சோழ மன்னர்களின் புகழ்பெற்றவர்கள் இராசராச சோழனுக்கு, இராசேந்திர சோழனுக்கும், முதலாம் குலோத்துங்க சோழனுக்கு சோழ சாம்ராச்சியத்தை தென்னிந்தியாவின் முதல் பேரரசாக விரிவுபடுத்த பெரிதும் உதவியது.  
முதலாம் பராந்தக சோழன் தன்னுடைய இறப்பிற்கு முன்னால் பெற்ற வெற்றிகளையும் அதனால் விரிவடைந்த சோழ சாம்ராச்சியத்தைப் பற்றிய விவரங்களும் தெளிவாக கல்வெட்டுகள் மூலம் கிடைக்கின்றன. முதலாம் பராந்தக சோழனின் ஆட்சிக்காலத்தின் இறுதியில் மூன்றாம் கிருட்டிணன் தலைமையிலான இராட்டிரகூடர்களுடனான போரில் சோழ இளவரசன் இராசாதித்தன் தக்கோலத்தில் இறந்ததோடு மட்டுமல்லாது தொண்டை நாட்டையும் இராட்டிரகூடர்கள் தங்கள் ஆதிக்கத்தின் கீழ் கொண்டுவந்தனர். இதன் காரணமாக சோழர்களின் அரசின் வட எல்லை தஞ்சாவூர், திருச்சிராப்பள்ளி அளவிலேயே நின்றது.  
இந்தக் காலகட்டத்திற்குப் பிறகான சோழ மன்னர்கள் ஐந்து பேரின் பெயர்கள் தெளிவாகக் கிடைக்கின்றன. ஆனால் அவர்களது ஆட்சிக்காலம் மற்றும் அவர்களைப் பற்றிய குறிப்புகள் தெளிவாக இல்லை. கண்டராதித்தர், அரிஞ்சய சோழர், இரண்டாம் பராந்தக சோழர், ஆதித்த கரிகாலன், மதுராந்தக சோழர் ஆகிய ஐவரே அந்த சோழ அரசர்கள். இதில் மதுராந்த சோழர் என்ற உத்தம சோழரைப் பற்றிய வரலாறு மட்டும் கிடைக்கிறது. இதில் ஆதித்த கரிகாலன் இராட்டிரகூடர்கள் முதலாம் பராந்தகனின் கடைசிக் காலத்தில் கைப்பற்றிய தொண்டை மண்டலத்தை மீண்டும் போரிட்டு கைப்பற்றினான் என்று தெரிகிறது. இரண்டாம் பராந்தகனின் இறப்பிற்குப் பின்னோ அல்லது ஆதித்த கரிகாலனின் இறப்பிற்குப் பின்னோ சோழ நாட்டில் அடுத்த பட்டத்திற்கான மன்னரைத் தேர்ந்தெடுப்பதில் குழப்பம் இருந்திருக்கிறது.
ஆதித்த கரிகாலன் கடம்பூரில் கொல்லப்பட்ட இடம் தற்போது மேலக்கடம்பூர் என அழைக்கப்படுகிறது. (காட்டுமன்னார்கோயில் அருகில்)
# பொன்னியின் செல்வன்

## கதையின் வரலாற்றுப் பின்னணி

#### **திருவாலங்காட்டுச் செப்பேடுகள்:**

"விண்ணுலகுக்குச் செல்ல வேண்டும் என்ற ஆசையால் ஆதித்தன் மறைந்தான் (காணாமற் போனான்) கலியின் வல்லமையால் ஏற்பட்ட காரிருளைப் போக்க, அருள்மொழிவர்மனை அரசனாகுமாறு அவனுடைய குடிமக்கள் வேண்டினர். ஆனால் சத்திரிய தருமத்தை நன்கு அறிந்த அருண்மொழி அரசபதவியை விரும்பவில்லை என்று கூறிவிட்டான். தன்னுடைய சிற்றப்பன் அவ்வரச பதவியை விரும்புவதை உணர்ந்தமையால் தன் சிற்றப்பன் ஆசை தீருமட்டும் அரசனாக இருக்கட்டும் என்று அருண்மொழி அரசபதவியை மறுத்துவிட்டான் என்று தெரிவிக்கின்றன.  
இந்தக் காலகட்டத்தைத்தான் கல்கி தன்னுடைய பொன்னியின் செல்வன் வரலாற்றுப் புதினத்திற்கான கதைக்களமாகத் தேர்ந்தெடுத்தார். பொன்னியின் செல்வன் என்பது இராசராச சோழனுக்கு வழங்கப்பட்ட பட்டப்பெயர்களுள் ஒன்று. அருள்மொழிவர்மருடைய பெயராகக் கல்வெட்டுக்களில் காணப்படுவது இராசகேசரி வர்மன் அல்லது மும்முடிச் சோழ தேவன். பொன்னியின் செல்வன் வரலாற்றுப் புதினத்தின் கதாநாயகனாக வாணர் குல வீரன் வல்லவரையன் வந்தியத்தேவனைக் கல்கி அவர்கள் தேர்ந்தெடுத்தார்; வந்தியத்தேவனைப் பற்றிய கல்வெட்டுக் குறிப்புகள் தஞ்சைப் பெரிய கோயில் கிடைக்கின்றன. இராசராச சோழரின் தமக்கையும் வல்லவரையர் வந்தியத்தேவரின் மனைவியுமான ஆழ்வார் பராந்தகை குந்தவையார் என்று கல்வெட்டுகளில் பொறிக்கப்பட்டுள்ளது. மேலும் கல்கி, ' கே.ஏ. நீலகண்ட சாத்திரியின் சோழர்கள் புத்தகத்தையும், தி.வி. சதாசிவப் பண்டாரத்தாரின் பிற்காலச் சோழர் சரித்திரத்தையும் மையமாக வைத்து பொன்னியின் செல்வனை எழுதினார். இதில் பிற்காலச் சோழர் சரித்திரத்தில் வந்தியத்தேவனைப் பற்றிய ஐந்து வரிகள் காணப்படுகின்றன. இதனை மையமாக வைத்தே வந்தியத்தேவனை பொன்னியின் செல்வனின் கதாநாயகனாக கல்கி வைத்தார்.
# பொன்னியின் செல்வன்

## கதையின் வரலாற்றுப் பின்னணி

### பகுதி 1: புது வெள்ளம்

ஆடித்திருநாள் அத்தியாயம் தொடங்கி மாய மோகினி வரை 57 அத்தியாயங்களை உள்ளடக்கியது. முதல் பகுதியான புதுவெள்ளம் வரலாற்றுப் புகழ் பெற்ற வீர நாராயண (வீராணம்) ஏரியில் துவங்குகிறது. இந்த ஏரி சுந்தர சோழரின் பெரியப்பா இராசாதித்தரால் எழுப்பப்பட்டது. இந்த ஏரி 74 கணவாய்களை உடையது. வடதிசை மாதண்ட நாயகராகத் திகழும் ஆதித்த கரிகாலர் தனது அன்புத் தங்கைக்கும், தந்தைக்கும் ஓலை கொடுத்து வர வந்தியத்தேவனை அனுப்புகிறார். வடதிசையில் இருந்து தஞ்சை செல்லும் வழியில் வீரநாராயண ஏரியில் வந்திய தேவன் சென்றுகொண்டிருக்கும் போது, ஆடித் திருநாள் கொண்டாட்டத்தை இரசித்தவாறு செல்வதாக முதல் பகுதி துவங்கி, பிறகு செல்லும் வழியில் கடம்பூர் சம்புவரையர் மாளிகையில் தங்கும் போது சோழப் பேரரசின் மணி மகுடத்திற்கு பெரும் சூழ்ச்சி நடப்பதைக் காண்கிறான். பிறகு பல தடைகளையும் மீறி சுந்தர சோழரை சந்தித்து ஓலை தந்தவுடன் ஆதித்த கரிகாலரின் தமக்கை இளையபிராட்டி குந்தவை தேவியைக் காண பழையாறை செல்கிறான். அங்கேயே இளைய பிராட்டியைச் (குந்தவை) சந்திக்க, அவர் தனது இளைய தம்பியான அருண்மொழி வர்மருக்கு ஓலை கொடுத்து அனுப்ப ,அதற்காக கடல் பிரயாணம் செய்யத் துவங்கும் வரை இப்பகுதி நீள்கிறது.
# பொன்னியின் செல்வன்

## கதையின் வரலாற்றுப் பின்னணி

### பகுதி 2: சுழற்காற்று

அத்தியாயம் பூங்குழலியில் தொடங்கி அபய கீதம் வரை 53 அத்தியாயங்களை உள்ளடக்கியது இரண்டாம் பகுதியான சுழற்காற்று பகுதியில் . கோடிக்கரையில் வந்தியத்தேவன் பூங்குழலியைச் சந்தித்து, ஈழத்திற்கு பூங்குழலியின் படகில் செல்கிறான். ஈழத்திலிருக்கும் இளவரசர் அருள்மொழிவர்மனை சந்தித்து குந்தவை பழையாறைக்கு அவரை அழைத்துக் கொண்டு வர கட்டளையிட்டதைக் கூறுகிறான். பார்த்திபேந்திரன் காஞ்சிக்கு இளவரசரை ஆதித்த கரிகாலன் அழைத்திருப்பதாகக் கூறுகிறான். வந்தியத்தேவனை இளவரசரிடம் அழைத்துவந்த ஆழ்வார்க்கடியான் ஈழத்தில் தங்குவதே சிறந்தது என்று முதல் மந்திரி அநிருத்தர் கூறியதைச் சொல்கிறான். இதற்கிடையே இளவரசரை சிறைசெய்து அழைத்துச் செல்ல பழுவேட்டரையரின் வீரர்கள் இரண்டு கப்பல்களில் வருகின்றார்கள். அதிலொன்றில் ரவிதாசனும் தேவராளனும் தஞ்சைக்குத் திரும்புகிறார்கள். இளவரசர் அதில் செல்கிறார் என்று நினைத்து வந்தியத்தேவன் அக்கப்பலில் எதிரிகளிடம் மாட்டிக் கொள்கிறான். அருள்மொழிவர்மன் வந்தியத்தேவனைக் காப்பாற்ற பார்த்திபேந்தரன் கப்பலில் பின்தொடர்கிறார். இரு கப்பல்களும் பெரும் புயல்காற்றில் மாட்டிக் கொள்கின்றன. கடலில் மிதந்து கொண்டிருக்கும் இளவரசரையும், வந்தியத்தேவனையும் பூங்குழலி காப்பாற்றி கோடிக்கரையின் சதுப்பு நிலக் காட்டில் சேர்க்கின்றாள்.
# பொன்னியின் செல்வன்

## கதையின் வரலாற்றுப் பின்னணி

### பகுதி 4: மணிமகுடம்

அத்தியாயம் கெடிலக் கரையில் தொடங்கி படகு நகர்ந்தது! வரை 46 அத்தியாயங்களை உள்ளடக்கியது. நான்காம் பகுதியான மணிமகுடம்.
வந்தியத்தேவன், ஆதித்தரை கடம்பூர் மாளிகைக்குச் செல்லவிடாமல் தடுக்கப் பார்க்கிறான். இருந்தும் இளவரசர் ஆதித்த கரிகாலர், பார்த்திபேந்திர பல்லவன், வந்தியதேவன், கந்தமாறன் ஆகியோர் கடம்பூர் சம்பூவரையன் மாளிகைக்கு வருகிறார்கள். திருக்கோவிலூர் மலையமான் பாதி தூரம் வரை வந்து வழியனுப்புகிறார். இதே நேரத்தில் தஞ்சாவூரில் முதன்மந்திரி அநிருத்தர், வைத்தியர் மகன் பினாகபாணியின் மூலம் கோடிக்கரையிலிருந்து மந்தாகினி அம்மையாரை பழுவூர் இளையராணியின் பல்லக்கில் கடத்தி வரச் செய்கிறார். வரும் வழியில் புயலின் காரணமாக பினாகபாணியின் மேல், மரம் ஒன்று முறிந்து விழுகிறது. இந்த சந்தர்ப்பத்தில் பூங்குழலி மந்தாகினி அம்மையாருக்கு பதிலாக பல்லக்கில் ஏறிக்கொள்கிறாள். பாண்டிய ஆபத்துதவிகளைப் பின்தொடர்ந்து மந்தாகினி அம்மையார் பெரிய பழுவேட்டரையரின் நிலவறைக்கு வருகிறாள். மந்தாகினி சக்கரவர்த்தியைப் பார்க்கிறார். அதே நேரத்தில் ஆதித்த கரிகாலர் நந்தினியைப் பார்க்கிறார்.
# பொன்னியின் செல்வன்

## கதையின் வரலாற்றுப் பின்னணி

### பகுதி 5: தியாகச் சிகரம்

அத்தியாயம் மூன்று குரல்களில் தொடங்கி மலர் உதிர்ந்தது வரை 91 அத்தியாயங்களை உள்ளடக்கியது ஐந்தாம் பகுதியான தியாகச் சிகரம்.
இராசராச சோழன் அருள்மொழிவர்மன் மக்களின் ஆதரவு தனக்கு இருந்தும் சிம்மாசனத்தைத் தன் சிற்றப்பனுக்கு வழங்கினான். அருள்மொழிவர்மனின் சரித்திரத்தில் இந்த நிகழ்ச்சி பெரிதும் போற்றப்படுகிறது. இந்த நிகழ்ச்சியை மையமாக வைத்து இந்த பாகத்தை எழுதியதால் இதற்கு தியாகச் சிகரம் என பெயர் வைத்ததாய் நூல் ஆசிரியர் குறிப்பிடுகிறார்.
பெரிய பழுவேட்டரையருக்கு பாண்டிய ஆபத்துதவிகளின் சதித்திட்டம் தெரிய வருகிறது. அவர்கள் ஒரே நாளில் இளவரசர் அருள்மொழிவர்மன், சக்கரவத்தி சுந்தர சோழர் மற்றும் இளவரசர் ஆதித்த கரிகாலர் மூவரையும் கொலை செய்ய திட்டம் தீட்டுகின்றனர். இளவரசர் அருள்மொழிவர்மனும், சக்கரவத்தி சுந்தர சோழரும் காப்பாற்றப்படுகின்றனர். சக்கரவத்தி சுந்தர சோழரை காப்பாற்றும் முயற்சியில் மந்தாகினி தேவி உயிரிழக்கிறார். பெரிய பழுவேட்டரையர் வருவதற்குள் இளவரசர் ஆதித்தர் இறந்துவிடுகிறார். பழி வந்தியதேவன் மேல் விழுகிறது. நாட்டு மக்கள், போர் வீரர்கள் அனைவரும் அருள்மொழிவர்மனுக்கு ஆதரவாய் இருக்கின்றனர். அருள்மொழிவர்மனின் சிற்றப்பனுக்குப் பட்டாபிசேகம் நடைபெறுகிறது. வந்தியதேவன் எப்படி காப்பாற்றப்படுகிறான், அருள்மொழிவர்மர் அரியணை ஏறுகிறாரா? இவ்வாறு ஐந்தாம் பாகம் செல்கிறது.
# பொன்னியின் செல்வன்

## முக்கியப் பாத்திரங்கள்

### வரலாற்றில் முக்கிய இடம்பெறுவோர்

- வந்தியத் தேவன்
- குந்தவை
- அருண்மொழிவர்மன்
- சுந்தர சோழர்
# பொன்னியின் செல்வன்

## முக்கியப் பாத்திரங்கள்

### ஏனைய சில பாத்திரங்கள்

- நந்தினி - ஆதித்த கரிகாலனைக் காதலித்தவள், பின் வீரபாண்டியன் தனது தந்தை என அறிகிறாள். ஆதித்த கரிகாலன் வீரபாண்டியனைக் கொன்ற பின்பு, பெரிய பழுவேட்டரையரின் மனைவியாகி,பழுவூர் இளைய அரசியாகிறாள். சோழப் பேரரசின் பெரும் அரசியாக ஆவதற்காக ஆதித்த கரிகாலன், சுந்தர சோழர், அருள்மொழி வர்மன் ஆகிய மூவரையும் கொலை செய்ய சதித் திட்டம் தீட்டுகிறாள். பார்த்தவுடன் மோகம் கொள்ள வைக்கும் அழகுடையவளாக வலம் வருகிறாள்.
- ஆழ்வார்க்கடியான் நம்பி - கதையின் ஆரம்பத்தில் இருந்து இறுதிவரை பயணிப்பவர். ஆயினும் ஆரம்பத்தில் இக்கதாபாத்திரம் சோழ அரசின் ஒற்றன் என்பதைக் கூறாமல் கதையை நகர்த்தியமை கதைக்குஷ் சுவை ஊட்டுகின்றது.
- அநிருத்தப் பிரம்மராயர் - சுந்தர சோழரின் முதன் மந்திரியாக இவர் கதையில் இடம் பெறுகிறார்.
- வானதி - கொடும்பாளுர் இளவரசி வானதி, இளவரசர் அருள்மொழிவர்மரை நேசிக்கும் பெண்ணாக இதில் காட்டப்பட்டிருப்பாள். வானதி அருள்மொழிவர்மரைத் திருமணம் முடித்த பின் ஓரிரு ஆண்டுகளுக்குள் காலமாகி விட்டார்.
- பெரிய பழுவேட்டரையர் - இவர் மிகவும் வலிமைமிக்க கதாபாத்திரமாகக் காட்டப்பட்டுள்ளார். இறுதியில் மரணம் அடைவதுமாக மிக்க துக்கம் தருவதாக அமைகிறது.
- சின்னப் பழுவேட்டரையர் - தஞ்சை நகரத்தின் காவல் அதிகாரியாகவும், சோழர்களின் நல விரும்பியாகவும் இருக்கிறார். பெரிய பழுவேட்டரையரின் மனைவி நந்தினியின் சோழப் பேரரசுக்கு எதிரான சதியைத் தொடக்கத்திலிருந்தே கடுமையாக எதிர்ப்பவராகவும், பெரிய பழுவேட்டரையரின் மீதான அதீத அன்பினால் அவரை அவ்வப்போது எச்சரிக்கை செய்வதுமாக இருக்கிறார்.
- செம்பியன் மாதேவி - இவர் மழவராயர் குடும்பத்தில் பிறந்தவர். தில்லைச் சிற்றம்பலத்துக்குப் பொன் கூரை வேய்ந்த பராந்தகச் சோழனின் இரண்டாவது மகன் கண்டராதித்தனின் மனைவியாவர். கி.பி 957ல் கண்டராதித்த சோழன் மரணம் அடைந்த பிறகு மகன்களை வளர்க்கும் பொறுப்பினை ஏற்றுக் கொண்டார். மேலும் கணவர் இறந்த பிறகு சிவ வழிபாடு, ஆலயத்திருப்பணிகள், தர்ம காரியங்கள் என வாழ் நாளை கழித்த செம்பியன் மாதேவியார் சுமார் 90 ஆண்டுகள் (கி.பி 910 – 1001) வாழ்ந்து ஆறு சோழமாமன்னர்களின் ஆட்சியைக் கண்டவர்.
- ஆதித்த கரிகாலன் – சுந்தர சோழரின் மகனாகவும், அருள்மொழிவர்மன் மற்றும் குந்தவை தேவியின் மூத்த சகோதரராகவும், பட்டத்து இளவரசராகவும் ஆதித்த கரிகாலன் வருகிறார். சிறுவயதிலேயே போர்புரியும் குணம் கொண்டவராகவும், எதிரிகளைத் தன்னந்தனியே எதிர்த்து நிற்கின்ற வீரராகவும், முன்கோபம் கொண்டவராகவும் ஆதித்த கரிகாலன் கதாபாத்திரம் அமைக்கப்பட்டுள்ளது.
- மதுராந்தக தேவர்
- வீரபாண்டியன்
- பார்த்திபேந்திர பல்லவன்
- மந்தாகினி
- வாணி அம்மை
# பொன்னியின் செல்வன்

## தமிழ்ப் புதின வரலாற்றில் இதன் பங்கு

இந்த நூல் தமிழில் வரலாற்று புதினங்களுக்கு ஒரு முன்னோடியாகவே அமைந்தது. இக்கதையின் முடிவுரையில், கல்கி குறிப்பிட்டு இருப்பது போல், விக்ரமன், சாண்டில்யன் போன்றவர்கள் தமிழ் வரலாற்றைப் புதினங்களாக்கிக் கொடுக்க முயன்று இருக்கிறார்கள். டாக்டர் எல்.கைலாசம் பொன்னியின் செல்வனுக்கு முன் நடந்த நிகழ்வுகளைத் தனது புதினமான மலர்ச்சோலை மங்கையில் கொடுத்துள்ளார். எனினும் பொன்னியின் செல்வனுக்கு இணையாக இன்று வரை ஒரு புதினமும் சிறப்பாக வரவில்லை என்ற பரவலான அபிப்பிராயம் உள்ளது.  
"உயர்நிலைப்பள்ளியில் மாணவனாக பொன்னியின் செல்வனைப் படித்தாலும், கல்கி ஆசிரியர் மறைந்த பின்னர் மீண்டும் அது இருமுறை தொடர்கதையாகவே அற்புத ஓவியங்களோடு வெளிவந்த காலத்தில் மீண்டும் வாரவாரம் எண்ணற்ற முறையில் படித்து இருக்கிறேன். சோழ நாட்டுக்கு உள்ளே உலவுவதைப்போன்ற அந்த உணர்வை, எந்த எழுத்தாளனாலும் படைக்க முடியாது என்பது என் கருத்து" என்று வைகோ பொன்னியின் செல்வன் திறனாய்வில் குறிப்பிடுகிறார்.
# பொன்னியின் செல்வன்

## திரைப்படம்

மணிரத்னம் இயக்கத்தில் மதராசு தாக்கீசு, லைக்கா தயாரிப்பகம் தயாரிப்பில் 2022 இல் *பொன்னியின் செல்வன் 1* திரைப்படமும், 2023 இல் *பொன்னியின் செல்வன் 2 * திரைப்படமும் வெளிவந்துள்ளன. இவ்விரு திரைப்படங்களும் கல்கி எழுதிய பொன்னியின் செல்வன் புதினத்தினை மையமாக வைத்து சில மாற்றங்களுடன் வெளிவந்தன.
# பொன்னியின் செல்வன்

## மொழிபெயர்ப்புகள்

- பொன்னியின் செல்வன் இதுவரை மூன்று முறை ஆங்கிலத்தில் மொழி பெயர்க்கப்பட்டுள்ளது. (மொழிபெயர்ப்பாளர்கள்: இந்திரா நீலமேகம் சிவி கார்த்திக் நாராயணன், பவித்ரா ஸ்ரீநிவாசன்.)
- சமசுகிருதத்தில் 'பொன்னியின் செல்வன்' என்ற தலைப்பில் திருமதி ராஜலட்சுமி ஸ்ரீநிவாசன் அவர்களால் மொழிபெயர்க்கப்பட்டு மத்திய சமசுகிருதப் பல்கலைக்கழகம் பதிப்பில் ஐந்து பகுதிகளாக 2015ஆம் ஆண்டு பிரசுரிக்கப்பட்டுள்ளது.
# ஐகாரக் குறுக்கம்

**ஐகாரக் குறுக்கம்** என்பது, ஐகாரம் தனக்குரிய இரண்டு மாத்திரையிலிருந்து குறைந்து ஒன்றரை மாத்திரையாகவும் ஒரு மாத்திரையாகவும் ஒலிக்கும் நிலையை அடைதல்.  
***ஐகாரம் + குறுக்கம் = ஐகாரக்குறுக்கம்.***  
ஐகாரம் தன்னைச் சுட்டித் தனித்து எழுத்தாகக் கூறும்பொழுதோ பிறவற்றைச் சுட்டி ஓரெழுத்து ஒரு மொழியாகத் தனித்து நிற்கும் பொழுதோ இரண்டு மாத்திரையளவு ஒலிக்கும். அந்த ஐகாரம் ஒரு சொல்லில் முதல், இடை, கடை ஆகிய இடங்களில் வரும்பொழுது, மொழிக்கு முதலில் ஒன்றரை மாத்திரையாகவும் இடை மற்றும் கடையில் ஒரு மாத்திரையாகவும் குறைந்து ஒலிக்கும். இவ்வாறு குறைந்து ஒலிப்பதே ஐகாரக் குறுக்கமாகும்  
தன் சுட்டு அளபு ஒழி ஐ மூ வழி உம்
நையும் ஔ உம் முதல் அற்று ஆகும்
-- நன்னூல்.95
**எ.கா:**
<table>
<tr><td>ஐந்து</td><td>- ஐகாரம் மொழிக்கு முதலில்</td><td>- 1 1/2 மாத்திரை</td></tr>
<tr><td>வளையல்</td><td>- ஐகாரம் மொழிக்கு இடையில்</td><td>- 1 மாத்திரை</td></tr>
<tr><td>மலை</td><td>- ஐகாரம் மொழிக்கு கடையில்</td><td>- 1 மாத்திரை</td></tr>
</table>  
மேற்கண்ட எடுத்துக்காட்டுகளில் ஐகாரம் குறைந்து ஒலிப்பதைக் காண்க.
# சேரன்

**சேரன்** என்னும் தலைப்பில் உள்ள கட்டுரைகள் கீழே உள்ளன.  
- சேரன் (திரைப்பட இயக்குநர்) - தென்னிந்தியத் திரைப்பட இயக்குநர்.
- சேரன் (கவிஞர்) - ஈழத்தில் பிறந்த கவிஞர்.
- சேரர் - பண்டைய தமிழகத்தை ஆண்ட சேர மன்னர்கள்.
# விக்கிப்பீடியா:கலைச்சொல் கையேடு

விக்கிப்பீடியாவில் சிறப்பாகவோ/ அதிகமாகவோ பயன்படுத்தும் சொற்களுக்கான பொருளை இந்தப் பக்கத்தில் அறிந்து கொள்ளலாம். பயன்படுத்தியுள்ள தமிழ்க் கலைச்சொற்களைப் பற்றி மாற்றுக் கருத்து உடையவர்கள், உரையாடல் பக்கத்தில் உங்கள் கருத்துக்களைப் பதிவு செய்யுங்கள். நீங்கள் பரிந்துரைக்கும் சொல் புதியதாகவோ சரியானது தானோ என்ற ஐயம் (சந்தேகமோ) இருந்தால், பரிந்துரைக்கும் சொல்லுக்கு அடுத்துக் கேள்விக்குறி (?) இடுங்கள்.<font color=red>(சரியான சொல் விவாதிக்கப்படுகிறது)</font> என்ற முத்திரையிட்ட சொற்கள் மீதான விவாதங்களைப் பேச்சுப் பக்கத்தில் கவனியுங்கள். ஒரே ஆங்கிலச் சொல்லுக்கு இணையான பல தமிழ் சொற்களைப் பரிந்துரைக்கலாம். பொதுக் கருத்துக்குப் பின் எந்தச் சொல்லைப் பயன்படுத்துவது என்று முடிவு செய்யலாம். அதன் பின் தமிழ் - ஆங்கிலம் பட்டியலை இற்றைப்படுத்தலாம். இங்கு பரிந்துரைத்த சொற்களை மட்டும் எல்லாப் பயனர்களும் பயன்படுத்தினால், விக்கிபீடியாவில் உலவவும் புரிந்து கொள்ளவும் எளிதாக இருக்கும். பயனர்கள் தமிழ் விக்சனரியிலும் ஆங்கிலச்சொல்லை இட்டுத் தேடிப்பார்க்கலாம்.
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **A**

- Access - அணுக்கம், இசைவு, அடைவு <small><font color=red>(சரியான சொல் விவாதிக்கப்படுகிறது)</font></small>
- Administrator - கட்டுப்பாட்டாளர்,ஆளுநர், நிர்வாகி, ஆள்வினைஞர்?
- Alphabet - அகர வரிசை, நெடுங்கணக்கு
- Alphabetical - அகர வரிசைப்படி
- Ambiguation - குழப்பம், பொருள்மயக்கம், குழப்பம் கவர்படுநிலை <small><font color=red>(சரியான சொல் விவாதிக்கப்படுகிறது)</font></small>தெளிவற்ற நிலை? இருபொருள்படுநிலை
- Anonymous - அடையாளமற்ற, பெயரற்ற, முகவரியற்ற / அநாமதேய / அடையாளம் காட்டாத/முகமறியா (?) <small><font color=red>(சரியான சொல் விவாதிக்கப்படுகிறது)</font></small>
- Article - கட்டுரை; பிரிவு, சட்டப் பிரிவுக்கூறு (<small><font color=red>(சட்டத் துறை)</font></small>)
- Archive - சுவடி, சேமகம், விவரப்படிவம்
- Archived - (அடை) சேமப்பட்ட
- Author - படைப்பாளி / எழுத்தாளி/இயற்றி(யோர்)
- Autoblock - தானியங்கித் தடை
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **B**

- Back up - (கணினி) காப்புநகல், (வினை) காப்புநகலெடு
- Blanking - வெறுமைப்பாடு, வெறுமைப்படுத்தல்
- Block - தடை
- Block-log - தடைப்பதிகை
- Blog - பதிவு
- Bold letter - தடியெழுத்து, தடிமன் எழுத்து, தடித்த எழுத்து
- Boiler plate text -
- Bot - தானியங்கி ?
- Browse - உலவு, உலாவு
- Browser - உலாவி
- Bug report - வழு அறிக்கை
- Bureaucrat - அதிகாரி
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **C**

- Cache - தேக்கம், இடைத்தேக்கம், இடைமாற்று
- Cancel - கழி, விடு, நீக்கு, இல்லாமல்செய்?
- Category - வகை, பக்க வகை, கட்டுக் கூற்று? <small><font color=red>(சரியான சொல் விவாதிக்கப்படுகிறது)</font></small>
- Click - சொடுக்கு
- Column - நிரல் (?), நெடுவரிசை, கட்டம்?
- Comment - கருத்துரை, குறிப்புரை?
- Community Portal - சமுதாய வலைவாசல்
- Contact us - எம்மை அணுகவும், எங்களைத் தொடர்பு கொள்ளுங்கள், எம்மை தொடர்புகொள்க ?
- Contingency page - அவசர காலப்பக்கம் ?
- Contributions - பங்களிப்புகள்
- Contributor - பங்களிப்பாளர், பங்களிப்போர்
- Copyright status - பதிப்புரிமை நிலை, காப்புரிமை நிகழ்நிலை ?
- Current events - நடப்பு நிகழ்வுகள் <small><font color=red>(சரியான சொல் விவாதிக்கப்படுகிறது)</font></small>, இன்றைநிகழ்வுகள், இற்றைநிகழ்வுகள், நிகழ்கால நிகழ்வுகள்?, தற்போதைய நிகழ்வுகள்?
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **D**

- Data - தரவு, அறிமம், தெரிமம்
- Database - தரவுத்தளம், அறிமகம், அறிமத்தொகை, தெரிமகம்
- Dead-end page - முட்டுப்பக்கம், தொடராப் பக்கம், பக்கத்தின் முடிவு, முடிவு இறுதிப் பக்கம்?
- Default - முன்னிருப்பு, இயல்பிருப்பு ?
- Delete - நீக்கு
- Developer - உருவாக்குனர் (?), மேம்படுத்துனர்?
- Disambiguated - தெளிவாக்கிய, தெளிவுபடுத்திய
- Disambiguation - தெளிவாக்கம், தெளிவாக்கல், தெளிவுபடுத்தல், கவர்படுநிலைதீர் (?)<small><font color=red>(சரியான சொல் விவாதிக்கப்படுகிறது)</font></small>
- Download - பெறவு, பதிவிறக்கம்; பதிவிறக்கல்
- Disk - வட்டு, தட்டு
- Drop Down Menu - இழுநீழ்சுட்டி
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **E**

- Edit - தொகு, மாற்று?
- Email - மின்னஞ்சல்
- Embedded - பொதிந்துள்ள
- Encyclopedia - கலைக்களஞ்சியம் <small><font color=red>(சரியான சொல் விவாதிக்கப்படுகிறது)</font></small>
- Equation - சமன்பாடு, ஈடுகோள், ஈடுகூற்று
- Expiry - முடிவு, கெடுமூய்வு, கெடுமுடிவு, கெடுமுற்று, காலாவதி
- External links - வெளி இணைப்புகள்
- External search engine - வெளித்தேடன், வெளித்தேடி, வெளித்தேடுபொறி, புறத்துழாவி
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **F**

- FAQ - அடிக்கடி கேட்கும் கேள்விகள்
- Faux paus - பிழை, தவறு, பிசகு, ஒழுங்குப் பிறழ்வுகள்
- Feature request - சிறப்புப் பயன்பாட்டு வேண்டுகோள்? பண்புக் கூறு வேண்டுகோள்?
- Fermentation - நொதித்தல்
- File - கோப்பு
- Free Encyclopedia - கட்டற்ற கலைக்களஞ்சியம்
- Font - எழுத்துரு
- Format - வடிவம் (?)
- Formula - சூத்திரம் (?), வாய்பாடு
- Function - செயல், செயற்கூறு
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **G**

- GNU Free Documentation License - கனூ கட்டற்ற ஆவண அனுமதி
- Guest - விருந்தினர் (?)
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **H**

- Help desk - உதவி மன்றம்/அரங்கம் ? உசாத்துணை பக்கம் ? ஒத்தாசை பக்கம் ?
- Horizontal line - கிடைக் கோடு
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **I**

- Icon - உரு
- Information - அறிமானம், செய்தி, தகவல்
- Interface - இடைமுகம்
- Interlanguage - இடைமொழி, மொழியிடை, மொழிகளிடை
- Interwiki - விக்கியிடை
- Image - படிமம், உருவம்?
- Import - இறக்கம்; இறக்கல்
- Internal - உள்ளக, உள்ளமை?
- Internal error - உட்பிழை, உள்ளகத் தவறு, உள்ளமைப்பிழை?
- Invalid - செல்லாத, பொருந்தாத, செல்லுபடியாகாத
- I.P address - ஐ.பி முகவரி (?)
- Italic text - சாய்வெழுத்து
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **K**

- Keyword - சிறப்புச்சொல், குறிப்புச்சொல்?, முதன்மைச்சொல்?, குறிச்சொல்
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **L**

- Lexing error - தொகுத்தல் தவறு (?)
- Link - சுட்டி, இணைப்பு,தொடுப்பு
- Log - பதிவு / பதிகை
- Log in - புகுபதிகை, உட்புகு?
- Log out - விடுபதிகை, வெளியேறு?
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **M**

- Mailing list - அஞ்சல் பட்டியல் ?, அஞ்சல் வரிசை; பெறுநர் அடைவு
- Main Page - தலைப்பக்கம், முதற் பக்கம், இல்லம், பிரதான பக்கம்?
- Maintenance page - பராமரிப்புப் பக்கம், பேணல் பக்கம்?
- Manual of style - நடைக்கையேடு, பாணிக்கையேடு, பாணிநெறி, பாந்தக்கையேடு?
- Media - ஊடகம்
- Metadata - மேல்நிலைத்தரவு, மேற்தரவு, மீத்தரவு, தரவு விவரம்?, முதன்மை தரவு?
- Mediawiki - மீடியாவிக்கி
- Management - மேல்நிறுவனம், ஆள்கையர், ஆளுகையம், ஆளுமை, முகாமைத்துவம், மேலாண்மை?
- Meetings - கூட்டங்கள், சந்திப்புகள்
- MIning - (தரவு) திறன் தேடுகை, திறன்பொறுக்கை, திறன்திரட்டி
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **N**

- Name space - பெயர்மண்டலம், ?பெயர்வெளி
- Naming convention - பெயரிடல் மரபு, பெயரீட்டுவழக்கு, பெயரீட்டுநெறி
- Navigation - வழிசெலுத்தல்
- Negative - (பெயர்) எதிர்வு, எதிர்மாறு, எதிர்மதிப்பு; (அடை) எதிர்வான, எதிர்மாறான, எதிர்மதிப்பான
- Neutral point of view (NPOV)- நடுநிலைநோக்கு, நடுநிலைக்கருத்து
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **O**

- Orphaned page - உறவிலிப் பக்கங்கள்
- Other languages - பிறமொழிகள், ஏனைய மொழிகள், ஏனைமொழிகள்
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **P**

- Page views - ? பக்கக் காட்சிகள், பக்கப் பார்வைகள்
- Parent category - முதன்மை பக்க வகை? முன்னோடி பக்க வகை? மூலக் கட்டுக் கூறு
- Parse - பாகுபடுத்தல் (?)
- Password - கடவுச் சொல்
- Positive - (பெயர்) நேர்முறை, நேர்மதிப்பு; (அடை) நேர்முறையான, நேர்மதிப்பான
- Preferences - விருப்பங்கள், பிடித்தங்கள், முன்னுரிமைகள்?
- Preview - முன்தோற்றம்
- Privacy - மறைவு, ஒடுக்கம், தனிக்காப்பு, தனிமறைவு
- Program - நிரல்
- Protect - தடு, காப்புச்செய்,காத்திடு <small><font color=red>(சரியான சொல் விவாதிக்கப்படுகிறது)</font></small>
- Protection log - தடைப்பதிகை, காப்புப் பதிகை
- Public domain - பொதுக் களம்
- Purge - கழி, நீக்கு??
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **Q**

- Query - வினா, வினவல்
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **R**

- Random Page - குறிப்பில்வழி பக்கம், அறவட்டான பக்கம்? வாலாயமான பக்கம்
- Recent changes - அண்மைய மாற்றங்கள்
- Redirects - வழிமாற்றிகள்
- Reference desk - கேள்வி மன்றம்? ஆலோசனை மேடை?
- Refresh - புதுப்பி?, புதுப்பிக்கவும்? புதுக்கல்?
- Reset - மீட்டமை, நிலை மீட்டல்?
- Restore - முன்னிலைக்கு மீள்வி?
- Revert - மீள்வி, மீள் திருத்தம்?
- Revision - திருத்தம், மீள்பார்வை?
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **S**

- Sand box - மணல் தொட்டி
- Save - சேமி / சேமிக்கவும்
- Search - (வினை) தேடு; (பெயர்)தேடல்
- Search query - தேடல் வினா
- See also - இவற்றையும் பார்க்கவும்
- Select - தேர், தேர்க, தேரவும், தெரிவு செய்
- Server - வழங்கன்,வழங்கி
- Session - அமர்வு, பிணையத் தொடர்<small><font color=red>(சரியான சொல் விவாதிக்கப்படுகிறது)</font></small>
- Shortcut - குறுக்கு வழி
- Skin - தோல்
- Software - மென்பொருள்
- Special pages - சிறப்புப் பக்கங்கள்
- Stub - குறுங்கட்டுரை
- Sysop - முறைமைச் செயற்படுத்துநர்
- Sister Projects - இணைத்திட்டங்கள், பிற திட்டங்கள் <small><font color=red>(சரியான சொல் விவாதிக்கப்படுகிறது)</font></small>
- String literals - சர மதிப்புருக்கள்
- Syntax error - தொடரமைப்புத் தவறு
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **T**

- Tag - காட்டி ?
- Talk page - பேச்சுப்பக்கம்
- Taget article - இலக்குக் கட்டுரை
- Text formatting - உரை அலங்காரம் ? உரை ஒப்பனை ?
- Time zone - நேர வலயம்
- Touch screen - தொடுதிரை
- Tutorial - பயிற்சிக்குறிப்புகள்
- Tips- சிற்றீகை
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **U**

- Uncategorized - வகைப்படுத்தப்படாத
- Update - நடப்பாக்கு, நிகழ்நிலைப்படுத்து / இற்றைப்படுத்து / புதுப்பிக்கப்பட்ட<small><font color=red>(சரியான சொல் விவாதிக்கப்படுகிறது)</font></small>
- Upload - பதிவேற்று, தரவேற்று ?
- User - பயனர்
- User's guide - பயனர் கையேடு
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **V**

- Vandalism - நாசவேலை, ஆக்கிரமிப்பு ? போக்கிரித்தனம் ?
- Version - பதிப்பு ?
- Vertical line - மேல்கீழ்க் கோடு
- viewer - பார்வையாளர்
- Village pump - ஆலமரத்தடி (Ooruni)
- Visitor - வருகையாளர், வருநர் ?
- Votes for deletion - நீக்குவதற்கான வாக்கெடுப்பு (?)
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **W**

- Watch list - கவனிப்புப் பட்டியல்
- Website - இணையத்தளம்
- Wikiquette - விக்கிநடை, விக்கி வழக்கம், விக்கி நன்னடை, விக்கி நல்வழக்கு, விக்கி நற்பழக்கவழக்கங்கள்/விக்கிப்பண்பு
# விக்கிப்பீடியா:கலைச்சொல் கையேடு

## ஆங்கிலம் - தமிழ்

### **Y**

- Youtube-வலையொளி
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **அ**

- அகர முதல - Alphabetical
- அண்மைய மாற்றங்கள் - Recent changes
- அணுக்கம் - Access
- அதிகாரி - Bureaucrat
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **ஆ**

- ஆலமரத்தடி - pupil tree shade
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **இ**

- இடைமாற்று - Cache
- இடைத்தேக்கி - cache
- இடைமுகம் - Interface
- இணைப்பு - Link
- இணையத்தளம் - Website
- இலக்குக் கட்டுரை - Target article
- இவற்றையும் பார்க்கவும் - See also
- இற்றைப்படுத்து - Update
- இறக்கம், இறக்கு - Import
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **ஈ**

ஈகை - generous?
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **உ**

- உலாவி - Browser
- உலவு - Browse
- உள்ளக - Internal
- உள்ளகத் தவறு - Internal error
- உறவிலிப் பக்கங்கள் - Orphaned page
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **ஊ**

- ஊடகம் - Media
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **எ**

- எதிர்மதிப்பு - Negative
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **க**

- கட்டற்ற கலைக்களஞ்சியம் - Free Encyclopedia
- கட்டுரை - Article
- கடவுச் சொல் - Password
- கருத்துரை - Comment
- கலைக்களஞ்சியம் - Encyclopedia
- கவர்படுநிலை - Ambiguation
- கவனி - watch
- கவனிப்புப் பட்டியல் - Watch list
- காப்புச் செய் - Protect
- காப்புப் பதிகை - Protection log
- கிடைக் கோடு - Horizontal line
- குறிப்பில்வழி பக்கம் - Random Page
- குறுங்கட்டுரை - Stub
- கோப்பு - File
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **ச**

- சமுதாய வலைவாசல் - Community Portal
- சாய்வெழுத்து - Italic text
- சிறப்புப் பக்கங்கள் - Special pages
- சுட்டி - Link
- செயற்கூறு - Function
- சர மதிப்புருக்கள் - String literals
- செல்லாத - Invalid
- செல்லுபடியாகாத - Invalid
- சேமி - Save
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **த**

- தகவல் - Information
- தடித்த எழுத்து - Bold letter
- தடை - Block
- தடைப்பதிகை - Block-log
- தரவிறக்கம், தரவிறக்கு - Download
- தரவு - Data
- தரவுத்தளம் - Database
- தரவேற்றம், தரவேற்று - Upload
- தற்போதைய நிகழ்வுகள் - Current events
- தானியங்கித் தடை - Autoblock
- திருத்தம் - Revision
- தேக்கம் - cache
- இடைத்தேக்கி - cache
- தேடல் - Search
- தேடல் வினவல் - Search query
- தொகு - Edit
- தொடரமைப்புத் தவறு - Syntax error
- தொடராப் பக்கம் - Dead-end page
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **ந**

- நடப்பு நிகழ்வுகள் - Current events
- நாசவேலை - Vandalism
- நிகழ்நிலைப்படுத்து - Update
- நிர்வாகி - Administrator
- நீக்கு - Delete
- நெடுங்கணக்கு - Alphabet
- நேர்மதிப்பு - Positive
- நேர வலயம் - Time zone
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **ப**

- பங்களிப்பாளர் - Contributor
- பங்களிப்புகள் - Contributions
- படிமம் - Image
- படைப்பாளி - Author
- பதிகை - Log
- பதிப்பு - Version
- பதிப்புரிமை நிலை - Copyright status
- பதிவிறக்கம் - Download
- பதிவு - Log
- பதிவேற்று - Upload
- பயனர் - User
- பயிற்சிக்குறிப்புகள் - Tutorial
- பராமரிப்புப் பக்கம் - Maintenance page
- பிரிவு (சட்டத் துறை) - Article
- பாணி தொடர்பான கையேடு - Manual of style
- பிற திட்டங்கள் - Sister Projects
- புகுபதிகை - Log in
- பெயரிடல் மரபு - Naming convention
- பேச்சுப்பக்கம் - Talk page
- பொதிந்துள்ள - Embedded
- பொதுக் களம் - Public domain
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **ம**

- மணல் தொட்டி - Sand box
- மின்னஞ்சல் - Email
- மீடியாவிக்கி - Mediawiki
- மீள்வி - Revert
- முடிவு - Expiry / end
- முதற் பக்கம் - Main Page
- முறைமைச் செயற்படுத்துனர் - System Operator / Sysop
- முன்தோற்றம் - Preview
- முன்னுரிமைகள் - Preferences
- முன்னிருப்பு - Default
- மேல்கீழ்க் கோடு - Vertical line
- மொழிகளிடை - Interlanguage
# விக்கிப்பீடியா:கலைச்சொல் கையேடு

## தமிழ் - ஆங்கிலம்.

### **வ**

- வகைப்படுத்தப்படாத - Uncategorized
- வழங்கன் - Server
- வழிசெலுத்தல் - Navigation
- வழிமாற்றிகள் - Redirects
- வழு அறிக்கை - Bug report
- விக்கியிடை - Interwiki
- விடு - Cancel
- விடுபதிகை - Log out
- வினவல் - Query
- வெளி இணைப்புகள் - External links
- வெறுமைப்படுத்தல் - Blanking
# கி. ராஜநாராயணன்

**கி. ரா.** என்று சுருக்கமாக அழைக்கப்படும் **கி. ராஜநாராயணன்** (16 செப்டம்பர் 1922 – 17 மே 2021), கரிசல் இலக்கியத்தின் தந்தை என்று கருதப்படுபவர். கோவில்பட்டியின் அருகில் உள்ள இடைசெவல் கிராமத்தைச் சேர்ந்தவர். கி.ரா. என்கிற கி. ராஜநாராயணனின் முழுப்பெயர், ராயங்குல ஸ்ரீ கிருஷ்ண ராஜ நாராயணப் பெருமாள் ராமானுஜ நாயக்கர். கோபல்ல கிராமம், கோபல்லபுரத்து மக்கள், மாயமான், நாட்டுப்புற கதை களஞ்சியம் ஆகியவை இவரது பிரபலமான படைப்புகளில் சில. இவர் 1991-இல் சாகித்ய அகாதமி விருதைப் பெற்றவர். டைம்ஸ் ஆஃப் இந்தியா இவரை "தமிழ் வாய்மொழி பாரம்பரியத்தின் காவலர்" என்று அழைத்தது.
# கி. ராஜநாராயணன்

## துவக்ககால வாழ்க்கை

ராஜநாராயணன் அவர்கள் 1923 ஆம் ஆண்டு செப்டம்பர் 16 ஆம் தேதி தமிழ்நாட்டில் உள்ள தூத்துக்குடி மாவட்டத்தின், கோவில்பட்டி அருகே உள்ள இடைசெவல் சிற்றூரில் பிறந்தார். இவர் ஸ்ரீகிருஷ்ண ராமானுஜம், லட்சுமி அம்மாள் தம்பதியரின் ஐந்தாவது பிள்ளையாவார் உடல்நலக் குறைவால் அவதிப்பட்டு வந்த இவர், சிறுவயதிலேயே காசநோயால் பாதிக்கப்பட்டார். ஏழாம் வகுப்போடு பள்ளிப் படிப்பை நிறுத்திக்கொண்டார். 1952 ஆம் ஆண்டு *நெல்லை சதி* வழக்கிலும் இவர் பெயர் சேக்க்கப்பட்டது இருப்பினும் குற்றச்சாட்டுகள் பின்னர் கைவிடப்பட்டன.
# கி. ராஜநாராயணன்

## தொழில்

ராஜநாராயணன் 30 வயதில் தனது இலக்கிய வாழ்க்கையைத் தொடங்கினார். இவரது முதல் சிறுகதையான "மாயமான்"
1959 இல் சரஸ்வதி இதழில் வெளியானது. அதைத் தொடர்ந்து இன்னும் பல சிறுகதைகள் வெளிவந்தன. கி. ரா.வின் கதைகள் வழக்கமாக அவரது சொந்தப் பகுதியான கோவில்பட்டியைச் சுற்றியுள்ள கரிசல் காட்டைச் சர்ந்தவை. கதைகள் பொதுவாக கரிசல் நாட்டு மக்கள், அவர்களின் வாழ்க்கை, நம்பிக்கைகள், போராட்டங்கள் மற்றும் நாட்டுப்புறக் கதைகளை, ஏமாற்றங்களையும், வாழ்க்கைப்பாடுகளை மையமாக கொண்டவை. கோபல்ல கிராமம் மற்றும் அதன் தொடர்ச்சியான கோபல்லபுரத்து மக்கள் ஆகியவை இவரது மிகவும் பாராட்டப்பட்ட புதினங்களில் ஒன்றாகும், பிந்தைய புதினம் இவருக்கு 1991 இல் சாகித்ய அகாதமி விருதைப் பெற்றுத் தந்தது. ஆங்கிலேயர்கள் வருவதற்கு முன்பு தென்னிந்தியாவில் ஒரு கிராமத்தில் வாழ்ந்த பலரின் கதைகளை இந்த புதினம் கையாள்கிறது. தமிழ்நாட்டின் வடக்கே இருந்த கொடூரமான இராச்யங்களிலிருந்து தப்பித்து தெலுங்கு மக்கள் தெற்கே தமிழ்நாட்டுக்கு இடம்பெயர்ந்து குடியேறுவதை விவரிக்கிறது. அவரது கதைகளில் இலக்கிய மொழிவழக்கைக் காட்டிலும் தமிழ் வட்டார வழக்கைப் பயன்படுத்துவதற்கும் நன்கு அறியப்பட்டவர். அவர் பேச்சுவழக்கை மொழியின் 'சரியான' வடிவமாகக் கருதினார்.  
கி. ராஜநாராயணன் இயல்பில் ஒரு விவசாயி. ஒரு தேர்ந்த கதை சொல்லி. ‘நான் மழைக்குத்தான் பள்ளிக்கூடம் ஒதுங்கியவன். பள்ளிக்கூடத்தைப்பார்க்காமல் மழையைப் பார்த்துக்கொண்டு இருந்துவிட்டேன்’ என்று தன்னைப் பற்றிக் கூறிக்கொள்ளும் கி.ரா., நல்ல இசை ஞானம் கொண்டவர் ,கவியரசு நா.காமராசன் அவர்கள் நடத்திய இலக்கிய பத்திரிகையான" சோதனை"யின் ஆலோசகர் ஆக இருந்துள்ளார். பாண்டிச்சேரி பல்கலைக்கழகத்தின் நாட்டுப்புறவியல் பேராசிரியராக நியமிக்கப்பட்டார். இவர் பல்கலைக்கழகத்தின் ஆவணப்படுத்தல் மற்றும் ஆய்வு மையத்தில் நாட்டுப்புறக் கதைகளின் இயக்குநர் பதவியை வகித்தார். 1998 மற்றும் 2002 க்கு இடையில் இவர் சாகித்திய அகாதமியின் பொதுக்குழுவிலும் ஆலோசனைக் குழுவிலும் பணியாற்றினார்.
# கி. ராஜநாராயணன்

## திரைப்படமாக்கப்பட்ட இவர் எழுத்துக்கள்

- 2003 ஆம் ஆண்டில், இவரது கிடை என்ற கதை ஒருத்தி என்ற பெயரில் தமிழ்த் திரைப்படமாக தயாரிக்கப்பட்டு இந்திய சர்வதேச திரைப்பட விழாவில் திரையிடப்பட்டது.
- 1992 இல், இவரது கரண்ட் என்ற சிறுகதை இந்திய தேசிய திரைப்பட மேம்பாட்டுக் கழகத்தின் நிதி உதவியுடன் கரண்ட் (கரண்டு என்ற கதையினை அடிப்படையாகக் கொண்டு கே. அரிகரன் இயக்கிய இந்தித் திரைப்படம்).
# கி. ராஜநாராயணன்

## விருதுகள்

- 1971 – தமிழ் வளர்ச்சி ஆராய்ச்சி மன்ற விருது
- 1979 – இலக்கிய சிந்தனை விருது
- 1990 – சாந்தோம் இபன்னாட்டு கிறித்தவ சங்கத்தின் சிறந்த எழுத்தாளர் விருது
- 1991 – கோபல்லபுரத்து மக்கள் புதினத்துக்காக சாகித்ய அகாதமி விருது
- 2008 – எம்.ஏ. சிதம்பரம் விருது
- 2016 – கனடா தமிழ் இலக்கியத் தோட்டத்தின் தமிழ் இலக்கியச் சாதனை விருது.
- 2016-17 ஆம் ஆண்டிற்கான மனோன்மணியம் சுந்தரனார் விருது.
# கி. ராஜநாராயணன்

## படைப்புகள்

### அகராதிகள்

- கரிசல் வட்டார வழக்கு அகராதி
# கி. ராஜநாராயணன்

## படைப்புகள்

### சிறுகதைகள்

- கன்னிமை
- மின்னல்
- கோமதி
- நிலை நிறுத்தல்
- கதவு(1965)
- பேதை
- ஜீவன்
- நெருப்பு
- விளைவு
- பாரதமாதா
- கண்ணீர்
- வேட்டி
- கரிசல்கதைகள்
- கி.ரா-பக்கங்கள்
- கிராமிய விளையாட்டுகள்
- கிராமியக்கதைகள்
- குழந்தைப்பருவக்கதைகள்
- கொத்தைபருத்தி
- புதுவை வட்டார நாட்டுப்புறக்கதைகள்
- பெண்கதைகள்
- பெண்மணம்
- வயது வந்தவர்களுக்கு மட்டும்
- கதை சொல்லி(2017)
- மாயமான்
# கி. ராஜநாராயணன்

## படைப்புகள்

### குறுநாவல்

- கிடை
- பிஞ்சுகள்
# கி. ராஜநாராயணன்

## படைப்புகள்

### நாவல்

- கோபல்ல கிராமம்
- கோபல்லபுரத்து மக்கள் (சாகித்திய அகாடமி விருது பெற்றது - 1991)
- அந்தமான் நாயக்கர்
# கி. ராஜநாராயணன்

## படைப்புகள்

### கட்டுரை

- ருஷ்ய மண்ணின் நிறம் என்ன?
- புதுமைப்பித்தன்
- மாமலை ஜீவா
- இசை மகா சமுத்திரம்
- அழிந்து போன நந்தவனங்கள்
- கரிசல் காட்டுக் கடுதாசி
- மாந்தருள் ஒரு அன்னப்பறவை
# கி. ராஜநாராயணன்

## படைப்புகள்

### தொகுதி

- நாட்டுப்புறக் கதைக் களஞ்சியம்
# வாலி (கவிஞர்)

**கவிஞர் வாலி** (*Vaali*) (இயற்பெயர்: டி. எஸ். ரங்கராஜன்; 29 அக்டோபர் 1931 - 18 சூலை
2013) தமிழ்க் கவிஞரும், தமிழ்த் திரைப்படப் பாடலாசிரியரும் ஆவார். இவர் எழுதிய பாண்டவர் பூமி, கிருஷ்ண விஜயம் ஆகிய கவிதைத் தொகுப்புகள் புகழ் பெற்றவை.  
ஆனந்த விகடன் இதழில் வாலி, தான் பழகிய ஆளுமைகள் பற்றி எழுதிய 'நினைவு நாடாக்கள்' என்ற தொடரும் பெயர் பெற்றது. வாலி, திரைப்படங்களுக்கு 15,000 பாடல்களுக்கு மேல் எழுதியுள்ளார். இவர் திரைப்படங்களிலும் நடித்துள்ளார். அவர் நடித்த திரைப்படங்களுள், சத்யா, ஹேராம், பார்த்தாலே பரவசம், பொய்க்கால் குதிரை ஆகியவை குறிப்பிடத்தக்கவை. மேலும், 'கையளவு மனசு' என்ற தொலைக்காட்சித் தொடரிலும், வாலி நடித்துள்ளார். 2007 ஆம் ஆண்டில் இவருக்கு இந்திய அரசின் பத்மஸ்ரீ விருது வழங்கப்பட்டது.
# வாலி (கவிஞர்)

## பிறப்பும் வளர்ப்பும்

இரங்கராஜன் என்ற இயற்பெயர் கொண்ட 'வாலி' திருச்சி மாவட்டம் திருப்பராய்த்துறையில் பிறந்து, திருவரங்கத்தில் வளர்ந்தார். ஓவியர் மாலி போல இவர் பெயர் எடுக்க வேண்டும் என்று பள்ளித்தோழன் பாபு, 'வாலி' என்ற பெயரைச் சூட்டினான். தன் நண்பர்களின் துணையுடன் ‘நேதாஜி' என்னும் கையெழுத்துப் பத்திரிகையைத் தொடங்கினார். அதன் முதல் பிரதியை வெளியிட்டவர் எழுத்தாளர் கல்கி. அன்று திருச்சி வானொலி நிலைய அதிகாரி பார்த்தசாரதி அவர்களும் வந்திருந்ததால், வானொலிக்குக் கதைகளும் நாடகங்களும் எழுதிக் கொடுக்கும் வாய்ப்பு, வாலிக்குக் கிடைத்தது.  
திருவரங்கத்தில் வாலி நடத்திய அந்தக் கையெழுத்துப் பத்திரிகையில், பல இளைஞர்கள் பங்கேற்றுக் கொண்டனர். அப்படிப் பங்கேற்றுக் கொண்டவர்களில் ஒருவர், பின்னாளில் புகழ்பெற்ற எழுத்தாளரான சுஜாதா.
# வாலி (கவிஞர்)

## வாலி பெயர்க்காரணம்

தமிழ் மேல் தீராத பற்று கொண்டிருந்த வாலிக்கு, ஓவியத்திலும் ஆர்வம் மிகுந்திருந்தது. நன்றாகப் படம் வரையும் திறமையும் இருந்தது. அந்தக் காலகட்டத்தில் ஆனந்த விகடனில் ஓவியங்களை வரைந்து கொண்டிருந்த மாலியைப் போலவே தானும் ஓர் ஓவியராக வேண்டும் என்ற எண்ணம் கொண்டிருந்தவரிடம், அவருடைய பள்ளித் தோழன் பாபு, ‘மாலி'யைப் போலச் சிறந்த சித்திரக்காரனாக வரவேண்டும் என்றுகூறி 'வாலி' என்னும் பெயரைச் சூட்டினார்.
# வாலி (கவிஞர்)

## எழுதிய நூல்கள்

சிறுகதை, கவிதை, உரைநடை என இருபதுக்கும் மேற்பட்ட புத்தகங்களை எழுதியுள்ளார்.
# க. கைலாசபதி

**க.கைலாசபதி** (*K. Kailasapathy*, ஏப்ரல் 5, 1933 - டிசம்பர் 6, 1982) இலங்கையைச் சேர்ந்த பேராசிரியர், தமிழ் இலக்கிய விமர்சகர், திறனாய்வாளர், பத்திரிகை ஆசிரியர் ஆவார்.
# க. கைலாசபதி

## வாழ்க்கைக் குறிப்பு

கைலாசபதி மலேசியாவின் கோலாலம்பூரில் பிறந்தவர். தந்தை இளையதம்பி கனகசபாபதி மலேசியாவில் பணி புரிந்தவர். தாய் தில்லைநாயகி நாகமுத்து. தொடக்கக் கல்வியை கோலாலம்பூரில் பயின்ற கைலாசபதி இரண்டாம் உலகப் போர் முடிவுற்ற கால கட்டத்தில் (1946-47) இலங்கை வந்தார்.  
பள்ளிப் படிப்பை யாழ்ப்பாணம் இந்துக் கல்லூரியிலும், பின்னர் கொழும்பு ரோயல் கல்லூரியிலும் தொடர்ந்தார். பின்னர் பேராதனைப் பல்கலைக்கழகத்தில் தமிழும் மேலைத் தேய வரலாறும் என்பதைப் பாடமாக எடுத்துப் படித்து இளங்கலை (சிறப்பு) பட்டத்தை 1957 இல் பெற்றார். அக்காலத்தில் பெயர் பெற்ற தமிழ்ப் பேராசிரியர்களான க. கணபதிப்பிள்ளை, வி. செல்வநாயகம், சு. வித்தியானந்தன் ஆகியோருடைய வழிகாட்டல்கள் இவருக்குக் கிடைத்தன.
# க. கைலாசபதி

## தொழில்

பட்டம் பெற்றபின் கொழும்பில் புகழ் பெற்ற "லேக் ஹவுஸ்" பத்திரிகை நிறுவனத்தில் இணைந்து பத்திரிகைத் தொழிலில் ஈடுபட்டார். இந் நிறுவனம் வெளியிட்டுவந்த தமிழ் நாளேடான தினகரனிலேயே இவர் பணிபுரிந்தார். இவரது திறமை இவருக்கு அப்பத்திரிகையின் ஆசிரியர் பதவியைப் பெற்றுக் கொடுத்தது.  
பின்னர் அங்கிருந்து விலகிய அவர் கல்வித் துறையில் புகுந்தார். கலாநிதிப் (முனைவர்) பட்டம் பெறுவதற்காக பர்மிங்காம் பல்கலைக் கழகத்தில் சேர்ந்து, "Tamil Heroic Poetry" என்னும் தலைப்பில் ஆய்வு செய்து பட்டம் பெற்றார். 1974 ஆம் ஆண்டில் இலங்கைப் பல்கலைக் கழகத்தின் யாழ்ப்பாண வளாகம் ஆரம்பிக்கப்பட்டது. அவ்வேளை இலங்கை பல்கலைக் கழகத்தின் வித்தியலங்கார வளாகத்தில் தமிழ் மற்றும் இந்து சமயப் பீடத்துக்குத் தலைவராகப் பணியாற்றிக் கொண்டிருந்த இவர் அதன் முதல் தலைவராக ஜூலை 19 1974ல் நியமனம் பெற்றார். ஜூலை 31, 1977 வரை இப்பதவியில் இருந்து திறம்படப் பணியாற்றினார்.
# க. கைலாசபதி

## இலக்கியப் பணி

ஈழத்துத் தமிழ் இலக்கியத் துறைக்கு இவர் ஆற்றிய பங்கு முக்கியத்துவம் வாய்ந்தது. தமிழ் இலக்கியத் திறனாய்வுத் துறையிலே இவராற்றிய பணி ஈழத்துக்கு மட்டுமன்றித் தமிழுலகம் முழுவதற்குமே முன்னோடியாகக் கருதப்படுகின்றது. இடதுசாரிச் சிந்தனைப் போக்குக் கொண்ட இவர், அக்காலத்தில் ஈழத்து இலக்கிய உலகில் பெரும் தாக்கம் கொண்டிருந்த முற்போக்கு எழுத்தாளர் சங்கத்தில் ஈடுபாடு கொண்டிருந்தார்.
# க. கைலாசபதி

## இவரது ஆக்கங்கள்

இவர் பல நூல்களையும் கட்டுரைகளையும் எழுதியுள்ளார். இவர் கலாநிதிப் பட்டத்துக்காகச் செய்த ஆய்வும் நூலாக வெளியிடப்பட்டது. இவரது ஆக்கங்கள், தமிழ் இலக்கியத் துறையை மட்டுமன்றி, சமயம், பண்பாடு, சமுதாயம், அரசியல் போன்ற பல துறைகளையும் சார்ந்திருந்தது. 1982ல், "ஈழத்துத் தமிழ்ச் சமுதாயத்தின் பண்பாட்டு மற்றும் இன உணர்வுகள்" என்னும் தலைப்பில் இவராற்றிய, புனிதவதி திருச்செல்வம் நினைவுப் பேருரை, ஈழத்தமிழர்களுக்கான ஒரு முக்கிய பங்களிப்பாகும். "அடியும் முடியும்", "பண்டைத் தமிழர் வாழ்வும் வளமும்", "தமிழ் நாவல் இலக்கியம்", "இலக்கியச் சிந்தனைகள்" என்பனவும் அவரியற்றிய நூல்களிற் சில.  
மிக இளம் வயதிலேயே மாணவர்கள், அறிஞர்கள் மத்தியில் மட்டுமன்றிப் பொதுமக்கள் மத்தியிலும் புகழ் பெற்ற இவர், 49வது வயதில் 1982 டிசம்பர் மாதம் ஆறாம் திகதி காலமானார்.
# க. கைலாசபதி

## இவரது நூல்கள்

1. பண்டைத்தமிழர் வாழ்வும் வழிபாடும்,1966
1. தமிழ் நாவல் இலக்கியம்,1968
1. Tamil Heroic Poetry,Oxford,1968
1. ஒப்பியல் இலக்கியம்,1969
1. அடியும் முடியும்,1970
1. ஈழத்துத் தற்காலத் தமிழ்நூற்காட்சி(கமாலுதினுடன்)1971
1. இலக்கியமும் திறனாய்வும்,1976
1. கவிதை நயம்(இ.முருகையனுடன்),1976
1. சமூகவியலும் இலக்கியமும்,1979
1. மக்கள் சீனம்-காட்சியும் கருத்தும்(சர்வமங்களத்துடன் இணைந்து),1979
1. The Tamil Purist Movement - A Re-Evalution,Social Scientist,Vol:7:10,Trivandrum
1. நவீன இலக்கியத்தின் அடிப்படைகள்,1980
1. திறனாய்வுப் பிரச்சினைகள்,1980
1. பாரதி நூல்களும் பாடபேத ஆராய்ச்சியும்,1980(இ.ப)
1. இலக்கியச் சிந்தனைகள்,1983
1. பாரதி ஆய்வுகள்,1984
1. The Relation of Tamil and Western Literatures
1. ஈழத்து இலக்கிய முன்னோடிகள்,1986
1. On Art and Literature,1986
1. இரு மகாகவிகள்,1987(ஆ.ப)
1. On Bharathi,1987
1. சர்வதேச அரசியல் நிகழ்வுகள்(1979-1982)
1. Tamil (mimeo)(co-author A,Shanmugadas)
# கார்த்திகேசு சிவத்தம்பி

**கார்த்திகேசு சிவத்தம்பி** (மே 10, 1932 - சூலை 6, 2011) ஒரு முக்கிய தற்காலத் தமிழ் இலக்கிய விமர்சகர், திறனாய்வாளர் மற்றும் சமூக சிந்தனையாளர் ஆவார்.